خاریجی ایشلر ناظیرلیگی امریکا خاریجی ایشلر ناظیرلیگی‌نین "2021-جی ایل ترورلا باغلی اؤلکه راپورو"نا رئاکسیا وئریب.
خاریجی ایشلر ناظیرلیگی‌نین سؤزچوسو، سفیر تانژو بیلگیچ بیلدیریب کی، راپوردا تورکیه-نین ترور تشکیلات‌لارینا قارشی موباریزه‌سی قصداً تحریف ائدیلیب.
تانژو بیلگیچ امریکا خاریجی ایشلر ناظیرلیگی‌نین 2021-جی ایل ترور راپورو ایله باغلی ناظرلیگه عنوان‌لانان سوالا یازی‌لی جاواب وئره‌رک دئییب کی، "امریکا خاریجی ایشلر ناظیرلیگی‌نین 2021-جی ایل ترورلا باغلی اؤلکه راپوروندا اؤلکه‌میزین تهلوکه‌سیزلیگینه بیرباشا تهدید یارا‌دان ترور تشکیلات‌لارینا قارشی موباریزه قصداً تحریف ائدیلیب.
تورکیه باشدا پ.کا.کا/پ.ی.د/ی.پ.گ، د.ح.ک.پ-ج، فتو و داعش اولماقلا ترور تشکیلات‌لارینا قارشی قانون‌لار اساسیندا موباریزه‌سینی داوام ائتدیریر و بو ساحه‌ده اولوسلار آراسی سعی‌لره ثمره‌لی تحفه وئریر. راپوردا پ.کا.کا ترور تشکیلاتی‌نین قولو اولان " SDF" آدلانان تشکیلاتین امریکانین داعش ایله موباریزه‌ده اورتاغی کیمی قئید اولونماسی، امریکا رسمی‌لری‌نین هله ده باشقا بیر ترور تشکیلاتیندان ایستیفاده‌نین یانلیش‌لیغینی آنلامادیغینی اورتایا قویور.
راپوردا مئدیانین غرضلی خبرلرینه ایستیناد ائده‌رک، سوریه و عراقا قارشی آپاردیغیمیز ترورلا موباریزه عملیات‌لاریمیزین سیویل اها‌لی آراسیندا ایتکی‌لره سبب اولماسی ایله باغلی ادعا‌لارین یئر آلماسی غریبه‌دیر.
امریکا-دان گؤزلنتیمیز فتو-نون مؤوجودلوغونا و فعالیتینه یاخین زاماندا سون قویماسی‌دیر.
